কৃষি প্রধান দেশ হিসাবে বাংলাদেশের প্রায় ৮০ ভাগ মানুষ কম-বেশি কৃষির উপর নির্ভরশীল। যদিও বর্তমানে হাল চাষের কাজ কলের লাঙ্গল দিয়ে করা হয়। তবুও গ্রাম-বাংলার জনপদে কৃষির বেশির ভাগ কাজেই গবাদি পশু ব্যবহৃত হতে দেখা যায়। গ্রাম এলাকায় কৃষকেরা বিভিন্ন প্রয়োজনে গরু পালন করে থাকে। হয় হাল চাষের কাজে না হয় তো দুধের গরু হিসাবে এদের পালন করে থাকে। তবে দেশে গবাদিপশু পালন ক্রমান্বয়ে কমতে শুরু করেছে। আর গরুর সংখ্যা কমার প্রধান কারণ হলো গো-খাদ্যের অভাব। গো-খাদ্যের মধ্যে কাঁচা ঘাসের অভাব খুবই প্রকট।এই কাঁচা ঘাসের সরবরাহ ত্বরান্বিত করতে না পারলে আগামীতে গবাদি পশু পালন হুমকির সম্মুখীন হবে বলে মনে করা হয়।